**Prudence** var et rockeband fra Namsos bestående av Åge Aleksandersen, Terje Tysland, Johan Tangen, Kjell Ove Riseth, Kaare Skevik, Per Erik Wallum, og Kjell Ove Riseth / Jan Devik.

Bandet spilt en blanding av folk, rock og progressiv rock. De hadde en instrumentering med trekkspill, mandolin og tverrfløyte (alle progrock-band hadde tverrfløyte på den tiden) i tillegg til vanlige rock instrumenter.

De tre første albumene hadde tekster på engelsk, men det siste hadde tekster på norsk.

«Sawmill», «Mild Grey Fog», «Freezing», «14 pages», «Tomorrow May Be Vanished», «What Man Has Made of Man», «Bells Ringing» og «Æ e trønder æ» er noen av bandets mest kjente sanger.

Bandet spilte sammen igjen på en konsert i 1980, og i 1996 spilte de nok en gang sammen under en sending av Tore på sporet. Den 23. april 2010 gjenforentes Johan Tangen, Åge Aleksandersen og Kjell Ove Riseth som Prudence igjen for å hylle Per Erik Wallum i Samfunnshuset i Namsos. I tillegg til Prudence ble også Rollaug og Nabolaget gjenforent for å hylle Wallum.

Den 11. november 2011 spilte Prudence igjen sammen i forbindelse med åpningen av Rock City i Namsos.

Ny gjenforening med samtlige medlemmer, (Kine/Stian Wallum stilte opp på fløyte/sang for Per Erik Wallum) i Olavshallen i Trondheim 29. april 2023 i forbindelse med Terje Tysland sin konsert «fra A til Å».

Historien
---------

Bandet skiftet navn fra Whoopee Choop til Prudence i 1969 og skapte begrepet trønderrock da journalisten Bertil Lien fra *Adresseavisen* spurte dem om det var det de spilte. Bandet var sterkt inspirert av datidens store internasjonale musikkstjerner som The Beatles, Bob Dylan, The Band og Jethro Tull. Selve bandnavnet var hentet fra Beatles-låten «Dear Prudence» og ble også valgt fordi det fonetisk lignet på deres norske favorittband Difference.

Inspirasjonen til å skrive egne tekster fikk Åge Aleksandersen fra læreren og trønderlyrikeren Even Lorch-Falch, som også er omtalt i boken *Fremmed fugl*, biografien om Aleksandersen. Den er skrevet av forfatter og journalist Johan O. Jensen og kom ut i 1988.

I 1970 ga Prudence ut en singel «Into the Fire» med B-siden «Kom bli med til København». «Into the Fire» er en Deep Purple-coverlåt, og B-siden er den eneste Åge Aleksandersen-låten på bokmål. «Kom bli med til København» ble nektet spilt i NRK på grunn av dens henvisninger til narkotika. Ingen av sporene er utgitt på noen Prudence album.

En ny singel ble utgitt i 1971, «Small Things in Life» (Aleksandersen) med B-siden «Hairy Fairies» (Wallum), nå var også Johan Tangen og Terje Tysland blitt med i bandet. Enda en singel kom i 1971, «My New Day» (Aleksandersen) med B-siden «The Sky Gets Blue» (Aleksandersen). Heller ingen av sporene på disse singlene er utgitt på noen Prudence album.

Det første albumet til Prudence var *Tomorrow May Be Vanished* som ble utgitt i 1972. Den fulle tittelen er *Tomorrow May Be Vanished Victoria "Så Bærre Pass Dæ!".* Det lå femten uker på den norske albumlista i 1972 og 1973 med en 14.-plass som beste plassering.

I 1972 spilte de på Kalvøya, "Prudence gikk på scenen som en totalt ukjent gjeng, og gikk av en halv time senere som Norges største rockeband", står det i Ole Jacob Hoels biografi om Åge Aleksandersen (fra 2011).

*Drunk and Happy* var det andre albumet deres, det ble gitt ut i 1973, og det tredje albumet, *No. 3*, ble utgitt i 1974.

I 1975 mistet Kjell Ove Riseth tre fingre i en ulykke med kappsag, det var slutten på hans karriere som bassist. Først overtok gruppas manager, den tidligere Beatniks- og Jumbo-bassisten Tore Syvertsen, dernest Frode Viken, som sluttet i gruppa igjen etter bare tre uker. Dermed ble det Jan Devik som overtok bassen i Prudence.

"Bandet var blakk i 1975" og solgte bandets turnébuss "da motoren hadde havarert", forklarte sjefen på Rock City i 2009. (Bussen er nå å finne på museum i Rock City Namsos). Så etter et liv mer eller mindre konstant på turne, med mye festing og lite økonomisk styring avsluttet Prudence med sitt fjerde og siste studioalbum *Takk te dokk.* Albumet, som ble gitt ut i 1975, har norske tekster i motsetning til de tre første Prudence-albumene som har engelske tekster.

Bandet fikk Spellemannprisen 1975 i klassen pop for albumet.

Avskjedskonserten fra 11. desember 1975 ble utgitt året etter på et dobbelt konsert-album med navnet *11/12–75*. På dette albumet finner man blant annet «Det e Langt igjæn te Royal Albert Hall» (Aleksandersen/Elton John).

Etter bruddet var det indre stridigheter, spesielt mellom Åge Aleksandersen og Terje Tysland som ikke snakket sammen på seks år. (Aleksandersen og Tysland sang sammen på «Compadres Hermanos (Venna)», utgitt på Tyslands album *Bare kjærlighet* i 2015). Flere av medlemmene startet etterpå solokarrierer, men det var Aleksandersen og Tysland som hadde størst suksess.

### Gjenforeninger

* 1980: Gjenforent for en enkelt konsert i Trondheim med både Jan Devik og Kjell Ove Riseth i besetningen.
* 1996: Gjenforent i Tore på sporet og spilte *14 Pages*, *What Man Has Made of Man* og *Takk te dokk* og intervju med bandet, Stein Ingebrigtsen og Øyvind Holm.
* 2002: Gjenforent i Tore på sporet for å spille *En av de beste* fra Åge Aleksandersens album *Linedans* med Terje Tranaas og Andreas Aase som støttemusikere.
* 2010: Johan Tangen, Åge Aleksandersen og Kjell Ove Riseth gjenforent som Prudence for å hedre Per Erik Wallum 23. april 2010
* 2011: I forbindelse med åpningen av Rock City Namsos den 11. november 2011 med Kine Wallum og Stian Wallum i besetningen.
* 2015: Gjenskapelse av avskjedskonserten som tributekonsert på NTE Arena i Namsos, med Tora Dahle Aagård, Steve Cooling, Stian Wallum, Kine Wallum, Peer Gynt, D.D.E. Anders Jektvik, SlinCraze, Willys Wonderland, Nullskattesnylterne (med Knut Schreiner som vikargitarist), Grannes, Thomas Brøndbo, Claudia Scott, Ida Jenshus, Amund Maarud, Kristoffer Finnanger Lysgård, Petter Vedvik Fjerdingen, Harald Rossetnes, John Håpnes, Eirik Øien, Line Aleksandersen, William Hakvaag og Garth Hudson på plakaten og med Tor Andersen som konferansier. Prudence spilte selv *14 Pages* som avslutning på kvelden.
* 2019: I forbindelse med Åge Aleksandersens 70-årsdag fremførte Prudence med Kine Wallum og Stian Wallum i besetningen, men uten Tysland, låten *14 pages*.
* 2023: Samtlige medlemmer (med Kine/Stian Wallum) gjenforent på Terje Tysland sin konsert «Fra A til Å» i Olavshallen 29.04.23. Spilte 14 Pages.

Heder
-----

Bandet fikk Spellemannprisen 1975 i popklassen for albumet *Takk te dokk*.

«Prudence-bussen» er en av gjenstandene på RockCity opplevelses-senter.

Bandet fikk Kulturprisen 2015 i Namsos kommune.

Bok
---

Kaare Skevik jr.s erindringsbok 'Drunk and happy: 30 år med trønderrock' handler om karrieren til Prudence og solokarrierene til Terje Tysland og Åge Aleksandersen, den kom i 2002, å de aller fleste anmelderne ga terningkast fem og seks.

Etter nøye overveielse, valgte Skevik å gå i studio hos Terje Tysland på Oppdal, for selv å lese inn boken som lydbok i 2008.

Den omfattende boken Prudence, The Hairy Fairies, Day by Day , ble utgitt høsten 2022. Boken er skrevet av Erland Alexander Heir og Børge Skilbrigt og følger bandet nærmest dag for dag fra 1968 til 1975. I tillegg blir forhistorien fra 1965 gjennomgått, samt bandmedlemmenes solo-karrierer. Boken inneholder også andre artikler som tar for seg studioinnspillingene, musikken, tekstene, Namsos og mye mer, alt sammlet på 580 sider. En andre-utgave med en del oppdateringer ble utgitt høsten 2023

Medlemmer
---------

* Åge Aleksandersen – vokalist, gitar, låtskriver (1969-1975, 1980, 1996, 2010, 2011, 2015, 2019, 2023)
* Per Erik Wallum – fløyte, vokalist, munnspill, låtskriver (1969-1975, 1980)
* Johan Tangen – mandolin, congas (1971-1975, 1980, 1996, 2010, 2011, 2015, 2019, 2023)
* Terje Tysland – trekkspill, piano, vokal, gitar, låtskriver (1971-1975, 1980, 1996, 2011, 2023)
* Kaare Skevik jr. – trommer (1969-1975 1980 1996, 2011, 2015, 2019, 2023)
* Kjell Ove Riseth – bass (1969-1975) han måtte slutte etter å ha mistet tre fingrer i en arbeidsulykke
* Frode Viken – bass (1975)
* Jan Devik – bass (1975, 1980)

### Tidligere medlemmer

* Kjell Ove Riseth – bassist (1969-1975 1980, 1996, 2010, 2011, 2015, 2019, 2023)
* Frode Viken - bassist (to uker i 1975)
* Per Formo – gitarist (1969–1970)
* William Hakvaag – gitar, vokal (1970–1971)
* Hans Jacob Busch – gitar (1969)
* Frank Aleksandersen – trommer (197?)
* Sturla Hustad – orgel (1969–1970)
* Jan Erik Moe – gitar (1970)
* Tore Syvertsen – vokalist (1974)

### Managere

* Stein Robert Ludvigsen (1972–1975)
* Finn Johansson – svensk manager (1973–1974)
* Kaare Skevik (1975–1975)

Diskografi
----------

### Singler

* «Into the Fire» / «Kom bli med til København» (singel Experience Records, 1970)
* «Small Things in Life» / «Hairy Fairies» (singel Experience Records, 1971)
* «My New Day» / «The Sky Gets Blue» (singel Experience Records, 1971)
* «What Man Has Made of Man» / «North in the Country» (singel 1972)
* «Drunk and Happy» / «Sitting Bull» (singel 1973)
* «Bells Ringing» / «Bilbo and Frodo» (singel 1974)
* «Æ e Trønder Æ» / «Sommern på Landet» (singel 1975)

### Studioplater

* *Tomorrow May Be Vanished* (LP 1972 CD 1990)
* *Drunk and Happy* (LP 1973 CD 1990 1995 og 2009)
* *No. 3* (LP 1974 CD 1990)
* *Takk te dokk* (LP 1975 CD 1990)

### Liveplater

* *11/12-75* (LP 1976 CD 1992/2004)
* *Live Sveriges Radio 17.11.1973* (2018)

### Samleplater

* *If Only Yesterday Could Be Today, Greatest Hits* (LP 1976)
* *The Legendary Prudence Tapes, vol.1* (LP 1992 CD 1992)
* *Det det va* (CD 2005)

Referanser
----------

1. ↑  Media, Snopp. «Prudence | Åge Aleksandersen». *www.levvalivet.no*. Arkivert fra originalen 7. mai 2017. Besøkt 9. oktober 2016.
2. ↑  «NRK TV - Se Tore på sporet». Besøkt 9. oktober 2016.
3. ↑  «Takk te Prudence - dagsavisen.no». *www.dagsavisen.no*. Besøkt 9. oktober 2016.
4. ↑  Susegg, Monica Irén Solberg (10. august 2015). «Kulturdråper: Prudence - «Æ e trønder æ»». *www.t-a.no*. Besøkt 9. oktober 2016. [*død lenke*]
5. ↑  Jones, Michael. «Derfor synger trønderrockerne hest». *www.klikk.no* **(norsk)**. Besøkt 21. februar 2021.
6. ↑  Ole Jacob Hoel: Norsk rocks grovarbeidere. *Adresseavisen*, 30. oktober 2009, del 3, side 7.
7. ↑  Rockheim. «Into the fire / Kom, bli med til København « Prudence « Rockipedia» **(engelsk)**. Arkivert fra originalen 12. juli 2021. Besøkt 12. juli 2021.
8. ↑  «Prudence – Small Thing's In Life / Hairy Fairies (1971, Vinyl)» **(engelsk)**. Besøkt 12. juli 2021.
9. ↑  «Prudence – My New Day / The Sky Get's Blue (1971, Vinyl)» **(engelsk)**. Besøkt 12. juli 2021.
10. ↑
11. ↑  NRK. «– Kan aldri spille i samme band igjen!». *NRK*. Besøkt 9. oktober 2016.
12. ↑  - Jeg er ikke så tøff som jeg trodde. *Adresseavisen*. Besøkt 25. mai 2020. (krever abonnement)
13. ↑  «Drunk and happy». *www.storytel.com* **(norsk nynorsk)**. Arkivert fra originalen 12. juli 2021. Besøkt 12. juli 2021.

Litteratur
----------

* Gunnar Sand og Nils Toldnes (1982). *Trønderrock*. Pax. ISBN 8253012438.
* Gunnar Sand (1985). *Åge Aleksandersen og trønderrocken*. Aschehoug. ISBN 8203150322.

Eksterne lenker
---------------

* Omtale i *Norsk pop- og rockeleksikon* fra 2005
* (en) Prudence på Discogs Rediger på Wikidata

* (en) Prudence på MusicBrainz Rediger på Wikidata

* (en) Prudence på Songkick Rediger på Wikidata

| * v
* d
* r
Prudence |
| --- |
| Medlemmer | 
* Åge Aleksandersen
* Terje Tysland
* Per Erik Wallum
* Kaare Skevik
* Johan Tangen
* Kjell Ove Riseth
* Jan Devik

 |
| Studioalbum | 
* *Tomorrow May Be Vanished* (1972)
* *Drunk and Happy* (1973)
* *No. 3* (1974)
* *Takk te dokk* (1975)

 |
| Konsertalbum | 
* *11/12-75* (1976)
* *Live Sveriges Radio 17.11.1973* (2018)

 |
| Samlealbum | 
* *If Only Yesterday Could Be Today, Greatest Hits*
* *The Legendary Prudence Tapes, vol.1*
* *Det det va*

 |
| Singler | 
* *«Into the Fire» / «Kom bli med til København»* (1970)
* *«Small Things in Life» / «Hairy Fairies»* (1971)
* *«My New Day» / «The Sky Gets Blue»* (1971)
* *«What Man Has Made of Man» / «North in the Country»* (1972)
* *«Drunk and Happy» / «Sitting Bull»* (1973)
* *«Bells Ringing» / «Bilbo and Frodo»* (1974)
* *«Æ e trønder æ» / «Sommern på landet»* (1975)

 |

|  |  |
| --- | --- |
| Oppslagsverk/autoritetsdata | Store norske leksikon **·** MusicBrainz **·** Discogs
 |